Publication: Magyar Közlöny
Issue: MK-2003-90 (Year: 2003, Number: 90)
Era: 1990-2004
Section: a 111/2003. (VII. 29.) Korm. rendelethez
Paragraph Index: 523

b) Nem háztartási fogyasztónál felszerelt gázmérõ meghibásodáskor a fogyasztás elszámolásához, illetve a számlázáshoz az elõzõ év azonos idõszakának fogyasztását, a gázfogyasztó készülékek összteljesítményét, továbbá az üzemi, illetve egyéb adatok alapján rögzített használati idõt kell figyelembe venni. A fogyasztás becslése a gázfogyasztó készülékek vagy hasonló adottságú fogyasztási helyek gázfelhasználása alapján történhet. 4.6.12. A fogyasztó kérheti a bemutatott számla helyesbítését a számla kiállítótól, aki erre 15 napon belül köteles nyilatkozni. A helyesbítés iránti bejelentésnek a számla kiegyenlítésére halasztó hatálya nincs, ha a bemutatott számlán szereplõ gázmennyiség az elõzõ év azonos idõszakában fogyasztott gázmennyiség kétszeresét nem haladja meg. 4.6.13. Amennyiben a szabálytalan gázvételezés tényleges idõtartama nem állapítható meg, akkor harmincnapos idõtartamot kell figyelembe venni a fogyasztás mennyiségének meghatározásához. 4.6.14. Ha a fogyasztót visszatérítés illeti meg, akkor a bejelentés érdemi elbírálásától számítva olyan határidõvel kell visszatéríteni, amely megegyezik a fogyasztó részére kibocsátott számla határidejével. 4.6.15. Év közben végrehajtott árváltozás esetén a hatálybalépés idõpontját is magába foglaló fogyasztási idõszakról készült számlát a szolgáltató jogosult a hatálybalépés dátumával megosztani. A megosztás alapja a leolvasásból vagy fogyasztói bejelentésbõl származó mérõállás. A fentiek szerint meghatározott mérõállástól kell az új árat alkalmazni. Az elszámolási idõszak végén a két mérõleolvasás közötti teljes idõszakot kell elszámolni a rendelkezésre álló közbensõ mérõállás és az alkalmazandó ár figyelembevételével.

Source: https://magyarkozlony.hu/hivatalos-lapok/05ef36772eaa50c16db17a38250eaaf0b73e9a45/dokumentumok/e4babff0df4856302a220d9c2db4aa48a924bde6/letoltes